Inaugurácia Zuzany Čaputovej

Inaugurácia prezidentky Zuzany Čaputovej sa uskutočnila v Bratislave v sobotu 15. júna 2019 so začiatkom od 11.45, keď v budove Slovenskej filharmónie slávnostne zasadla Národná rada Slovenskej republiky. Zuzana Čaputová oficiálne vstúpila do funkcie prezidentky Slovenskej republiky zložením sľubu do rúk predsedu Ústavného súdu Slovenskej republiky Ivana Fiačana.

Zuzana Čaputová zložila do rúk predsedu Ústavného súdu SR sľub presne o 12.07. V čase, keď mala prezidentka Čaputová skladať sľub sa zhromaždeniu prihováral predseda Andrej Danko, ktorého prejav nebol avizovaný.

 Inaugurácia v Redute 
Slávnostná ceremónia tradične prebiehala v budove Slovenskej filharmónie zvanej Reduta nachádzajúcej sa na námestí Eugena Suchoňa 1 v Bratislave, hlavnom meste Slovenska. Slávnostne tam zasadla Národná rada Slovenskej republiky na čele s jej predsedom Andrejom Dankom a Zuzana Čaputová pred zrakom zúčastnených poslancov, členov vlády Slovenskej republiky, europoslancov a ďalších významných hostí v zmysle Ústavy Slovenskej republiky zložila sľub do rúk predsedu Ústavného súdu Slovenskej republiky, Ivana Fiačana.

Sľub zvolenej prezidentky je presne stanovený Ústavou Slovenskej republiky (čl. 104, ods. 1) a znie:

Základný zákon štátu ďalej hovorí, že odmietnutie sľubu alebo sľub s výhradou má za následok neplatnosť voľby prezidenta. Prezidentka potom text sľubu podpísala. Potom čo predseda Ústavného súdu SR osvedčil, že všetko prebehlo v súlade s právnymi predpismi, prehlásil, že sa Zuzana Čaputová stáva na obdobie piatich rokov prezidentkou Slovenskej republiky a udelil jej najvyššie štátne vyznamenania. Zaznela spievaná verzia štátnej hymny a súčasne s ňou bolo z nábrežia Dunaja vypálených 20 delostreleckých sálv a na Prezidentskom paláci znova začala viať štandarda prezidenta SR na znak toho, že sa nová prezidentka ujala funkcie. Po zložení sľubu prezidentka predniesla prejav. Schôdza sa skončila o 12.37.

 Inauguračný prejav 
Po zložení sľubu predniesla nová prezidentka svoj prvý prejav v úrade. Vyhlásila, že sa bude usilovať byť prezidentkou všetkých občanov. Povedala, že ponúka odbornosť, cit a zdravý aktivistický záujem, teda ponúkam rozum, srdce a ruky. Azda najviac vo verejnom priestore zarezonovali tieto slová:

Vyhlásila, že preberá zodpovednosť nielen za riadny a ústavne súladný výkon právomocí, ale aj zodpovednosť za dôveru v politikov, v inštitúcie, v platnosť pravidiel pre všetkých rovnako, v Slovensko, v domov. Verejne sľúbila, že sa bude tak, ako doposiaľ, snažiť povzniesť nad osobné útoky. V prejave tiež zaznelo: „Svoj mandát budem vykonávať slobodne. Bez podliehania príkazom od kohokoľvek. Jediné príkazy, ktoré ako hlava štátu chcem a budem rešpektovať, mi vyplývajú z ústavy, diktuje mi ich sľub vernosti republike.“

Podľa novej prezidentky si Slovensko zaslúži, aby každý, kto je v štátnej službe pracoval pre občanov a neslúžil žiadnemu bočnému záujmu. Inak sa nepodarí dosiahnuť, aby sa Slovensko z toho, akým je, stalo krajinou, akou môže byť. Akou chceme, aby bolo.

Zuzana Čaputová si myslí, že Európa by sa mala stať dlhodobým lídrom pri odvrátení viacerých geopolitických hrozieb, napríklad klimatickej zmeny.

Slováci majú možnosť stať sa skutočnými vlastencami, ak zásadne zmenia prístup k svojej prírode.

O senioroch a mladých sa vyjadrila takto: „Rešpektujme múdrosť a životné skúsenosti našich seniorov, ale aj slobodu a chuť spoznávať u našich mladých ľudí. A tiež kultúru a tvorbu, ktorá k tejto slobode patrí, a ktorá je originálnym prejavom každej jednej generácie. Nepodceňujme jej význam. Tak, ako potrebujú seniori náš záujem, našu pozornosť a naše pochopenie, mladí ľudia potrebujú dostať kvalitné vzdelanie na kvalitných školách a potrebujú dostať príležitosti pre kreativitu, cestovanie a uplatnenie. Je našou povinnosťou dať im ju.“

Vyhlásila, že je potrebné prekonať priepasti, ktoré boli vytvorené v spoločnosti  za uplynulé roky.

Povedala, že postoj k inakosti, inej tradícii, inej skúsenosti a inému názoru s dá vyjadriť aj bez toho, aby sa siahlo na slobodu a dôstojnosť iných. Stačí pri tom nezabudnúť na to, že spoločne sme súčasťou celku, súčasťou ľudskej rodiny.

Prezidentka Čaputová povedala, že ju tešia prospešné aktivity: „Teším sa z každej spontánnej aktivity v prospech svojho susedstva, v prospech mesta, v prospech spoločenstva. Teším sa z návratu každého občana a občianky domov na Slovensko, aj z každej iniciatívy, ktorá o to usiluje.“

Záverom poďakovala rôznymi jazykmi: „Ďakujem. Köszönöm. Paľikerav. Ďakuju šumňi. Děkuji.“

 Chvála Slovenska 
Vo svojom prívete vyzdvihla:
 fakt, že napriek poklesu čistých devízových rezerv Národnej banky Slovenska na jednu tretinu po rozdelení Česko-Slovenska štát nezbankrotoval
 prijatie balíčku drastických ekonomických opatrení pred dvadsiatimi rokmi
 fakt, že nezamestnanosť na Slovensku bola viac ako 19%, ale nedošlo k prepuknutiu nepokojov
 fakt, že Česko, Poľsko a Maďarsko mali pred Slovenskom v procese európskej integrácie niekoľkoročný náskok, no aj tak vstúpili všetky štáty Vyšehrádskej skupiny do Európskej únie naraz a Slovensko ako jediné z týchto štátov patrí aj do Eurozóny
 prijatie takzvaného protischránkového zákona (č. 315/2016 Z. z.), ktorý je vzorom pre iné štáty
 kvalitu slovenských vedcov, napriek tomu, že slovenské univerzity stále nie sú v rebríčkoch najlepších
 aktívna a vyspelá občianska spoločnosťobčania si vedia pomôcť navzájom a vedia pomáhať aj vo svete
 pokojné riešenie dôležitých situácií v spoločnosti (pozri napr. Nežná revolúcia, protesty po vražde Jána Kuciaka a Martiny Kušnírovej) čo nie je vo svete bežné
 fakt, že sa Slovensku nemohlo stať nič lepšie ako účasť v Európskej únii a NATO
 fakt, že sa Slovensko posunulo ďalej v transparentnosti
 rast priemernej mzdy v národnom hospodárstve

 Kritika Slovenska 
Podľa Zuzany Čaputovej Slovensku bránia stať sa lepším tieto skutočnosti:
 dôstojnosť človeka stále nie je prvým ani hlavným prikázaním verejného života
 príliš veľa ľudí nadobudlo pocit, že na Slovensku neplatí to, že nik nie je taký bezvýznamný a občiansky zanedbateľný, aby mohol byť na svojich právach či slobodách ukrátený a nik nie je ani taký dôležitý a vplyvný, aby stál nad zákonom.
 pocit spoločenskej nespokojnosti zosilnel a nadobudol dve podoby:
 podobu volania po zmene a po slušnosti
 podobu hnevu na systém, ktorému ak by všetci prepadli, tak by si podľa prezidentky vôbec nepomohli, lebo „Hnev ako liek, ktorý sa tu v poslednom čase núka, je v mnohom horší, než choroba, ktorú má odstrániť.“
 inštitúcie, alebo ľudia v nich, ktorí si nevedia pomôcť s korupciou alebo nedotknuteľnosťou vybraných osôb
 sa podľa prezidentky majú stať minulosťou
 Slovensko zostáva v uplatňovaní zodpovednosti
 „Inštitúcie na ochranu práva, bohužiaľ, stále nemajú patričnú autoritu, nepožívajú dostatočnú dôveru verejnosti a ani nie sú vždy odolné voči politickým tlakom.“
 veľa ľudí sa nevie samo vymaniť z pásma chudoby
 veľký počet ľudí nedokáže zo svojej mzdy viesť dôstojný a plnohodnotný život

 Záväzky 
Zuzana Čaputová vyhlásila, že:
 naplno využije svoje právomoci, aby každý občan bez ohľadu na výšku svojich príjmov, na svoj národnostný či etnický pôvod, na príslušnosť ku ktorejkoľvek menšine mal prístup k potrebnej a kvalitnej zdravotnej starostlivosti
 bude sa aktívne zaujímať o nové právne normy, aby prispeli k dôstojnosti života ľudí, ochrane životného prostredia a vyváženiu nezávislosti verejnej moci jej zodpovednosťou
 bude aktívne spolupracovať pri zámeroch nových systémových zmien v oblasti justície
 v menovacích právomociach bude garantka menovania iba tých profesionálne a osobnostne najlepších
 chce byť hlasom tých, ktorých nie je počuť

 Po zložení sľubu 

 Vojenská prehliadka 
Keďže sa zložením sľubu Zuzana Čaputová stala aj vrchnou veliteľkou Ozbrojených síl Slovenskej republiky, po skončení inaugurácie, o 12.56, absolvovala svoju prvú čestnú vojenskú prehliadku s generalitou vedenou náčelníkom Generálneho štábu Ozbrojených síl Slovenskej republiky. Za zvuku vojenského pochodu s názvom Príchod veliteľa Zuzana Čaputová prešla okolo jednotiek nastúpených pred budovou Slovenského národného divadla na Hviezdoslavovom námestí. Potom na zvolanie prezidentky: „Sláva vlasti, vojaci!“ nastúpené jednotky odpovedali: „Sláva!“ Celkovo sa inaugurácie zúčastnilo viac ako 200 príslušníkov Ozbrojených síl. Oslavné salvy vypálil Samohybný delostrelecký oddiel z Michaloviec.

 Te Deum 
Po vojenskej prehliadke sa prezidentka v spoločnosti svojich dcér, partnera a blízkych spolupracovníkov pešo presunula do Dómu svätého Martina, bola to prvá príležitosť na stretnutie s občanmi už ako úradujúca prezidentka. Panská ulica bola lemovaná zástupmi ľudí, priaznivcov i odporcov novej prezidentky, niektorí spontánne kričali „Zuzana, Zuzana!“  V katedrále sa už tradične od cca. 13.30 slúžila ďakovná ekumenická bohoslužba Te Deum, ktorej predsedal Mons. Stanislav Zvolenský, katolícky arcibiskup-metropolita bratislavský. Okrem zástupcov katolíckej cirkvi sa jej zúčastnili aj predstavitelia evanjelickej cirkvi a. v., reformovanej cirkvi, pravoslávnej cirkvi a ostatných cirkví a náboženských spoločenstiev. S príhovorom vystúpili napríklad Ivan Eľko z Ekumenickej rady cirkví v Slovenskej republike, alebo Igor Rintel, ktorý je predsedom Ústredného zväzu židovských náboženských obcí v Slovenskej republike.

 Preberanie úradu a obed 
Prezidentka Čaputová potom o 14.49 prišla do Prezidentského paláca a symbolicky prebrala od odchádzajúceho prezidenta Kisku palác a úrad, nasledovala prehliadka Čestnej stráže prezidentky SR s Vojenskou hudbou Banská Bystrica. Na zvolanie prezidentky: „Sláva vlasti, vojaci!“ jednotky Čestnej stráže prezidenta SR odpovedali: „Sloboda a sláva, pani prezidentka!“ 

Potom sa asi od 15.10 podával obed, Zuzana Čaputová naň pozvala seniorov z rôznych kútov Slovenska a avizovala, že by im rada servírovala osobne aspoň prvý chod.

 Obedové menu 
 Sekt
 Tofu mousse v uhorkovom kabátiku s kôprovým olejom a bezlepkovým pečivom
 Silný slepačí vývar s restovanou zeleninkou a raviolou plnenou špenátom
 Grilované kuracie prsíčka Supréme so zemiakovým purée a pečenou zeleninou
 Čokoládová terina s lesným ovocím
 Káva

 Pietne akty 
Potom sa nová prezidentka presula do Devína, aby pri Pamätníku slobody po 18.00 položila vence.

Neskôr príšla Zuzana Čaputová na Ondrejský cintorín, kde si uctila pamiatku prvého prezidenta Slovenska, Michala Kováča, a položila na jeho hrob kyticu.

 Slávnostná recepcia 
Záverom programu bola recepcia, ktorá sa na rozdiel od minulých inaugurácií nekonala na Bratislavskom hrade, nakoľko časť hradu Národná rada ako jeho správca prenajala na koncert Filipa Jančíka a po konzultácii s Úradom pre ochranu ústavných činiteľov a diplomatických misií Ministerstva vnútra Slovenskej republiky bolo vyhodnotené, že zabezpečenie hradu by nebolo jednoduché. Čaputová tak od 20.00 hostila významných hostí (aj zo zahraničia) v budove Slovenskej fliharmónie v centre Bratislavy.

 Hostia 
Prítomní boli prezidenti Rudolf Schuster a Ivan Gašparovič. Predseda parlamentu, Andrej Danko, sa rozhodol na inauguráciu pozvať aj všetkých neúspešných protikandidátov zvolenej prezidentky tvrdiac, že ide o tradíciu, hoci na inaugurácii Andreja Kisku jeho protikandidáti chýbali. Na inaugurácii boli prítomné aj ďalšie významné osobnosti spoločenského života, štátnej správy, samosprávy, cirkví a podobne. Väčšinu hostí pozvala Národná rada.

 Osobný zoznam hostí 
Kancelária prezidenta SR zverejnila na internete dňa 13. júna 2019 osobný zoznam hostí inaugurácie prezidentky Slovenskej republiky, Zuzany Čaputovej. Prezidentka pozvala tieto osobnosti:

 Mediálne sprostredkovanie 
Priame prenosy z inaugurácie prvej slovenskej prezidentky zožali veľký divácky úspech. Len prenosy Rozhlasu a televízie Slovenska (320 tisíc divákov) a Televízie Markíza (290 tisíc divákov) sledovalo spolu viac ako pol milióna divákov starších ako dvanásť rokov. Historická udalosť sa odzrkadlila aj na sledovanosti večerných spravodajských relácií RTVS, Markízy i Televízie JOJ, ktorá priamy prenos z inaugurácie nepriniesla.

 Rozhlas a televízia Slovenska 
Celý priebeh inaugurácie zaznamenával verejnoprávny Rozhlas a televíza Slovenska. Ako oficiálny vysielateľ priniesol divákom a poslucháčom nielen dianie v Redute na slávnostnej schôdzi Národnej rady, ale aj všetky ďalšie časti programu. Vysielanie začalo na televíznej stanici Jednotka a v Rádiu Slovensko o 10.55 a sprevádzali ním Janette Štefánková, Ľubomír Bajaník a Viliam Stankay.

 Televízia Markíza 
Televízia Markíza priniesla svojim divákom v špeciálnej relácii so začiatkom o 11.00 príchod hostí do budovy Reduty, rozlúčenie prezidenta Kisku s palácom, slávnostnú schôdzu Národnej rady, prehliadku čestnej stráže a prechod novej prezidentky bratislavským Starým Mestom. Reláciu moderovala Zlatica Švajdová-Puškárová, ktorá v rámci nej diskutovala s odborníkom na etiketu Ladislavom Špačekom, znalkyňou protokolu Katarínou Dikovou Strýčkovou a sociológom agentúry Focus Martinom Slosiarikom. Na mieste sledovali priebeh redaktori Viktor Vincze a Martina Töröková.

 Televízia TA3 
Spravodajská televízia TA3 od 10.45 vysielala ako priebeh slávnostnej schôdze Národnej rady, tak aj vojenskú prehliadku, prechádzku mestom, ekumenické Te Deum aj odovzdanie úradu. V štúdiu diskutovali zaujímaví hostia.

 Denník SME 
Pomocou vysielania cez sociálnu sieť Youtube priniesol Denník SME živý prenos zo slávnostnej schôdze Národnej rady v Redute.

 Česká televízia 
Česká televízia odvysielala na svojej spravodajskej stanici ČT24 reláciu Speciál ČT24, ktorý sledoval dianie na inaugurácii od 11.45 do 13.00.

 Dopravné obmedzenia 
náhľad|321x321bod|Mapa dopravných obmedzení
Pre konanie inaugurácie prezidentky museli obyvatelia a návštevníci hlavného mesta Bratislavy rátať s dopravnými obmedzeniami.

V čase: 11.1511.45 a 12.3013.00 (SELČ) boli uzavreté tieto ulice a námestie:

 Jesenského ulica
 Mostová ulica
 Námestie Ľudovíta Štúra

V čase od 8.00 do 14.00 (SELČ) bola uzavretá (aj pre rezidentov) táto ulica:
 Panská ulica

V čase od 12.30 do 15.00 (SELČ) bola uzavretá táto ulica:
 Staromestská ulica

Zjazd z Mosta SNP bol umožnený na Vajanského nábrežie a výjazd na Most SNP bude možný z nábrežia v smere do Petržalky. Okrem osobnej dopravy bola z uzatvorených ciest vylúčená aj mestská hromadná doprava.

 Ohlasy 

 Politici 
Politici hodnotili aj inauguračný prejav novej prezidentky. Zvláštnosťou bolo, že oproti prejavom prezidenta Kisku nevzniesli výraznú kritiku ani koaliční ani opoziční predstavitelia.

 Koalícia 
 Peter Pellegrini, predseda vlády: „Pani prezidentke želám, aby bola vo svojom pôsobení úspešná. Pani prezidentka prichádza do najvyššej ústavnej funkcie s mandátom priamo od občanov. Na jej úspešné zvládnutie bude potrebovať odvahu, nasadenie i schopnosť rýchlo sa učiť a naberať potrebné skúsenosti. V každej funkcii, ktorú som zastával, mi išlo v prvom rade o Slovensko. Preto aj dnes pani prezidentke želám, aby bola vo svojom pôsobení úspešná. Aby sa jej darilo zjednocovať, a nie rozdeľovať našu spoločnosť. Aby si získala rešpekt v zahraničí a aby vo vnútornej politike konala nadstranícky a s úctou ku každému, kto získal mandát od ľudí.“
 Andrej Danko, predseda Národnej rady Slovenskej republiky, predseda SNS: „Želám Zuzane Čaputovej, aby bola prezidentkou, ktorá bude ľuďom pomáhať hľadať pravdu, cestu, pomáhať zachovať si národnú identitu a aby im pomohla zachovať si ľudskosť.“
 Béla Bugár, podpredseda Národnej rady Slovenskej republiky, predseda Mosta-Hídu: „Čo odznelo, tomu nemám čo vyčítať. Prezidentka sa nevyhla oblastiam, v ktorých sa nám darí. Veď Slovensko nie je čiernou dierou Európy. Máme byť na čo hrdí a máme o tom hovoriť na rôznych fórach. želám je, aby až do konca volebného obdobia dokázala ostať nadstraníckou hlavou štátu a byť tak prezidentkou naozaj každého občana nášho štátu. Aj príslušníkov menšín. Splniť čo najviac toho, čo Slovensku vo svojom dnešnom inauguračnom prejave sľúbila.“

 Opozícia 

 Parlamentná 
 Vyjadrenie strany SaS: „Blahoželáme Zuzane Čaputovej k inaugurácii. Držíme jej palce pri výkone prezidentského mandátu a očakávame, že v zlomových chvíľach nesklame občanov SR.“
 Igor Matovič, predseda OĽaNO: „Najviac ma zaujal apel na dôstojnosť života každého človeka a prísľub, že bude hlasom tých ľudí, ktorých nie je počuť. To sú dva hlavne ciele aj môjho pobytu v politike. Pekné slová zazneli a teraz nastáva čas na skutky.“
 Boris Kollár, predseda strany SME RODINABoris Kollár: „Je veľmi dôležité, aby bola prezidentkou pre všetkých Slovákov, nielen pre Progresívne Slovensko. Myslím si, že jej treba nechať čas, aby mohla dokázať, že to, čo nám povedala v prejave, aj naplní.“

 Mimoparlamentná 
 Alojz Hlina, predseda KDH: „To, že máme prezidentku je naozaj veľká vec. V americkej politike bolo pravidlo / po zvolení Trumpa už neplatí/: Vyzerá ako prezident, hovorí ako prezident, bude to prezident. Pani Čaputová ma predpoklady, aby funkcii prezidenta dala dôstojnosť, ktorá je pre tento úrad nevyhnutná. Vyzerá ako prezidentka, včera hovorila ako prezidentka a teda verím, že bude rešpektovaná prezidentka. Držím jej v tom palce.“
 Michal Truban, predseda PS: „Viem, že Zuzana Čaputová bude skvelá prezidentka, že nám bude inšpiráciou a vzorom a že ukáže novú generáciu politiky, ktorá spája ľudí na Slovensku a vedie našu krajinu k lepšiemu. Slovensko môže byť vzorom aj pre Európu a svet – Zuzana ako prezidentka je toho dôkazom.“
 Miroslav Beblavý, predseda strany SpoluOD: „Pani prezidentka, milá Zuzana, veľa sily a aj trošku šťastia, nech sa Ti podarí všetko, čo si si vytýčila.“

 Zahraničné médiá 
Titulky článkov vo svetových médiách:
  The New York Times: Slovenská prvá ženská prezidentka, Zuzana Čaputová, preberá úrad v rozdelenej krajineodkazoriginálny článok od Marca Santora
  Reuters: Protikorupčná križiačka zložila sľub ako prvá slovenská ženská prezidentkaodkazoriginálny článok od Tatiany Jancarikovej
 РИА Новости: Zuzana Čaputová zložila prísahu ako nová slovenská prezidentkaodkazoriginálny článok od Ria Novostí
  Deník N: Zuzana Čaputová zložila prezidentský sľub: Budem slúžit, nie vládnuťodkazoriginálny článok od Moniky Tódovej
  Lidové noviny: Čaputová zložila sľub a stala sa prvou slovenskou prezidentkou. ‚Hanba,‘ volali niektorí odporcovia odkazprevzaté z agentúry ČTK
  The Washington Post: Zuzana Čaputová inaugurovaná ako prvá slovenská ženská prezidentkaodkaz  prevzaté od agentúry AP
  Fox News: Zuzana Čaputová inaugurovaná ako prvá slovenská ženská prezidentkaodkaz  prevzaté od agentúry AP
  ABC News: Zuzana Čaputová inaugurovaná ako prvá slovenská ženská prezidentkaodkaz  prevzaté od agentúry AP
  Deutsche Welle: Slovenská prvá ženská prezidentka zložila sľubodkazprevzaté od agentúr Reuters a DPA
  Kleine Zeitung: Zuzana Čaputová je prvou prezidentkou Slovenskaodkaz
  France 24: Čaputová: slovenská prezidentka je outsiderka, environmentálna právničkaodkaz  prevzaté od agentúry AFP
  L'Obs: Prvou slovenskou prezidentkou sa stala Zuzana Čaputováodkaz L'Obs a agentúra AFP
  Euronews: Zuzana Čaputová zložila sľub ako prvá slovenská ženská prezidentkaodkaz prevzaté od agentúry Reuters
  The Jerusalem Post: Vôbec prvá slovenská ženská prezidentka zložila sľubodkaz prevzaté od agentúry Reuters
 Malaymail: Slovensko inaugurovalo prvú ženskú prezidentku Čaputovúodkaz prevzaté od agentúry AFP
  Новое Время: Prezidentom Slovenska sa oficiálne stala Zuzana Čaputováodkaz napísané podľa článku Rádia Sloboda
  News 1130: Zuzana Čaputová inaugurovaná ako prvá slovenská ženská prezidentkaodkaz  prevzaté od agentúry AP

 Referencie 

 Pozri aj 
 Inaugurácia Andreja Kisku
 Voľba prezidenta Slovenskej republiky v roku 2019
 Zuzana Čaputová

 Iné projekty 

 Externé odkazy 

 Program inaugurácie na stránke www.prezident.sk
 Galéria z teraz.sk
 Galéria v Denníku N
 Plán presmerovania MHD na stránke Dopravného podniku Bratislava

Čaputová, Zuzana
Kategória:2019 na Slovensku
Kategória:Zuzana Čaputová